
Saopštenje za medije 
Novi Sad, 07.10.2025.
Vladimir Malešević imenovan za predsednika Izvršnog odbora DDOR-a
Nadzorni odbor „DDOR Novi Sad“ a.d.o. Novi Sad, na sednici održanoj 22. septembra doneo je odluku o imenovanju Vladimira Maleševića za predsednika Izvršnog odbora. Vladimir Malešević, čiji je mandat započeo 2. oktobra 2025. godine, preuzeo je funkciju od dosadašnjeg predsednika Izvršnog odbora Frančeska Mašija (Francesco Masci).
Vladimir Malešević je član Izvršnog odbora DDOR osiguranja od 2018. godine, gde vodi Funkcionalnu oblast za sprovođenje osiguranja i razvoj proizvoda, kao i Funkcionalnu oblast za upravljanje štetama.
Svoju profesionalnu karijeru započeo je u DDOR osiguranju 1999. godine, nakon diplomiranja na Ekonomskom fakultetu u Subotici. Tokom godina obavljao je niz odgovornih funkcija – bio je direktor Sektora za reosiguranje u Direkciji Novi Sad-Re i član Nadzornog odbora „DDOR Re” a.d.o., zatim direktor Direkcije za neživotna osiguranja, dok od 2018. godine vodi Funkcionalnu oblast za upravljanje štetama, čemu je od 2019. pridužena i Funkcionalna oblast za sprovođenje osiguranja i razvoj proizvoda.
Pored toga, aktivno učestvuje u radu Udruženja osiguravača Srbije, gde je tokom godina bio član ili predsednik različitih komisija.
DDOR Novi Sad, član Unipol Grupe, zapošljava više od 1.200 ljudi i posluje širom Srbije, sa jasnom vizijom daljeg jačanja liderske pozicije na tržištu osiguranja.


Kontakt osoba za medije:
Aleksandra Marković Trajkovski
+381 66 8811830
aleksandra.marković-trajkovski@ddor.rs
DDOR osiguranje prisutno je na srpskom tržištu već 80 godina. Od 2012. godine, deo je vodeće italijanske grupe Unipol Assicurazioni S.p.A, sa obračunatom premijom od više od 15,6 mlrd EUR u 2024. godini i sa blizu 16,8 miliona klijenata.
DDOR osiguranje u Srbiji, sa svojim timom od preko 1.300 zaposlenih i kroz svoju snažnu i razvijenu mrežu od 100 internih i preko 800 eksternih prodajnih mesta, uslužuje blizu 500 hiljada klijenata, sa premijom od preko 19,6 mlrd RSD. Kao društveno odgovorna kompanija, ona ulaže značajna sredstva u kulturu, umetnost, sport i bezbednost u saobraćaju. DDOR je zvanično osiguranje Olimpijskog komiteta Srbije i EXIT festivala i članica UN globalnog dogovora od 2023. godine.
DDOR osiguranje koristi 85% električne energije iz obnovljivih izvora u poslovnom prostorijama čiji vlasnik i u 2024. godini je predalo na reciklažu  čak 25,7 t otpada (papir, staklo i PVC ukupno 21,5 t, toneri 0,97t, EE otpad 3,2t). Kompanija je pokretač akcije „Za šumu u tvom kraju“ kojom je od 2022. do 2024.posađeno 886 stabala u 15 gradova Srbije. 
DDOR osiguranje je dobitnik priznanja za izuzetnost u primeni ESG standarda, kao i prestižnog priznanja „Top Employer” u oblasti ljudskih resursa.

